**ПРОЕКТ!**

**ПРОЕКТ НА ДОГОВОР**

**№ …………………………/ ………………….**

Днес, ....................... г. в гр. Долна баня, между:

**ОБЩИНА ДОЛНА БАНЯ,** с адрес: ………….., ЕИК по БУЛСТАТ: ………………., представлявана от **………………………..** – **Кмет на Община Долна баня** и …………………..– Главен счетоводител, наричана за краткост **ВЪЗЛОЖИТЕЛ**, от една страна,

и

**„……………………..”**, със седалище и адрес на управление ………………..….., ул. „……………………” № ……..., с ЕИК ……….……, представлявано от ……….. в качеството му на ………………., наричан за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание 194, ал. 1 от Закона за обществените поръчки („ЗОП“) и протокол № ……………./ …………. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: *„Доставка на оборудване и обзавеждане на Център за социална рехабилитация и интеграция за лица с психични разстройства /ЦСРИЛПР/ по 4 (четири) обособени позиции”*

се сключи този договор („Договора/Договорът“) за следното:

**I. ПРЕДМЕТ НА ДОГОВОРА**

**Чл. 1. Предмет**

**1.1.** Възложителят възлага, а Изпълнителят приема да достави и прехвърли собствеността на Възложителя на ………………. (*попълва се съобразно обособената позиция от № 1 до № 4* ), съгласно Техническата спецификация на Възложителя (Приложение № 1) и детайлно описана в Предложението за изпълнение на Изпълнителя (Приложение № 2), неразделна част от Договора и Ценовото предложение на Изпълнителя (Приложение № 3), неразделна част от Договора срещу задължението на Възложителя да я приеме и да заплати договорената цена съгласно условията, посочени по-долу.

**1.2.** Освен доставката по алинея 1.1. предметът на Договора включва и изпълнението на следните дейности:

1. Доставка на Оборудване/Обзавеждане в заявените количества и място, посочени във заявката на Възложителя;
2. Монтаж/инсталация и въвеждане в експлоатация на доставеното Оборудване/Обзавеждане; (*отнася се за обособената позиция № 1,2 и 4*)
3. Обучение/инструктаж на персонала на Възложителя за работа с определени артикули от доставеното Оборудване; *приложимо за обособена позиция 1 и 4.*
4. Гаранционна поддръжка на доставеното Оборудване/Обзавеждане в рамките на гаранционния срок (*отнася се за обособената позиция № 1, 2 и 4*), считано от датата на подписване на Приемо-предавателния протокол и/или Констативен протокола за извършен монтаж/инсталиране. Дейностите и условията на гаранционната поддръжка са описани в Предложението за изпълнение на Изпълнителя.

**1.3.** Изпълнителят се задължава да изпълни дейностите по алинея 1.1 и алинея 1.2 в съответствие с изискванията на Техническата спецификация на Възложителя, Предложението за изпълнение и Ценовото предложение на Изпълнителя, които са неразделна част от настоящия Договор, в сроковете по настоящия Договор.

**1.4.** Качеството на предлаганите артикули/стоки се доказва с декларации за съответствие, или продуктов сертификат от производителя, както и със сертификат за качеството или протокол за изпитване, или други документи, издадени от производителя на съответния артикул *(по отношение на който това изискване е приложимо)*.

**II. ЦЕНИ И НАЧИН НА ПЛАЩАНЕ**

**Чл. 2. Цена**

**2.1.** За изпълнението на предмета на Договора, Възложителят се задължава да заплати на Изпълнителя обща цена в размер на ………… (………..) лева без ДДС и …………… (…………..) лева с включен ДДС, съгласно Ценовото му предложение (Приложение № 3), неразделна част от настоящия Договор. Цената включва, както следва:

**2.2.** Посочените стойности включват всички разходи и възнаграждения на Изпълнителя за изпълнение на предмета на настоящия Договор, като но не само, за доставка, монтаж/инсталиране, въвеждане в експлоатация и привеждане в работно състояние, готово за приемане и експлоатация, (обучение на специалист за обособена позиция 2 и 4) и гаранционна поддръжка, както и транспорт, товаро-разтоварни дейности, такси, печалба, застраховки, възнаграждения на лицата монтажен екип, командировки, консумативи, пътни разходи, и всички други присъщи разходи, необходими за качественото и точно изпълнение на дейностите от обхвата на обществената поръчка, в това число и разходите за отстраняване на всякакви дефекти до изтичане на гаранционните срокове, възникнали не по вина на Възложителя и покрити от гаранционните условия и гаранционната отговорност на Изпълнителя*.*

**2.3.** Посочените в настоящия Договор цени са крайни и остават непроменени за срока на действието му.

**Чл. 3. Начин на плащане**

**3.1.** Плащанията се извършват в български лева, с платежно нареждане по следната банкова сметка, посочена от Изпълнителя: IBAN:…………………………………………, BIG………………………., При банка ………………………………………………….

Изпълнителят е длъжен да уведомява писмено Възложителя за всички последващи промени на банковата му сметка в срок до 3 (пет) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

**3.2.** Плащането на цената по алинея 2.1. по настоящия Договор се извършва, в срок до 30 (тридесет) календарни дни след подписване на двустранен приемо-предавателен протокол без забележки за доставка и/или Констативен протокол за извършен монтаж и Протокол за извършено обучение/инструктаж на съответния персонал, посочен от Възложителя за работа с Оборудването (*приложимо за обособена позиция 2 и 4)*, предадени гаранционни карти (*отнася се за обособената позиция № 1, 2 и 4*) и оригинал на фактура.

**3.3.** Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове.

**IV. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Чл. 4. Срокове и място на доставка**

**4.1.** Срокът за изпълнение на доставките е **до………… календарни** дни съгласно Предложението за изпълнение на поръчката на ИЗПЪЛНИТЕЛЯ и започва да тече от деня, следващ направена заявкa от Възложителя (по факс или по e-mail).

**4.2.** Изпълнителят е длъжен да достави артикулите/стоките в рамките на установеното работно време в интервала от 08:30 часа до 17:00 часа, от понеделник до петък, без официалните празници.

**4.3.** Срокът за **монтаж на доставените артикули/стоки е до ………. календарни дни съгласно Предложението за изпълнение на поръчката на ИЗПЪЛНИТЕЛЯ**, считано от датата на доставката, удостоверена с подписването на двустранен приемо-предавателен протокол без забележки. (*отнася се за обособена позиция № 1, 2 и 4*) и Протокол за извършено обучение/инструктаж на съответния персонал/специалист, посочен от Възложителя за работа с Оборудването (*приложимо за обособена позиция 4)*

Монтажът /инсталирането/ следва да бъде извършен на място, посочено от Възложителя в заявката.

**4.4.** Срокът на гаранционната поддръжка *(когато е приложимо)* започва от деня на подписване на приемо-предавателен протокол без забележки/Констативния протокол, удостоверяващ монтажа/инсталацията. Изпълнителят се задължава да осигури гаранционна поддръжка *(когато е приложимо)*, което се изразява в безвъзмездно отстраняване на всички възникнали повреди в срока на гаранцията (*в зависимост от обособената позиция)*.

**4.5.** Изпълнителят е длъжен да извършва гаранционна поддръжка на доставените артикули/стоки, в рамките на гаранционния срок и при условията описан в Предложението за изпълнение на Изпълнителя (Приложение № 2), неразделна част от Договора.

**4.6.** Изпълнителят е длъжен да отстранява всякакви дефекти до изтичане на гаранционните срокове, възникнали не по вина на Възложителя и покрити от гаранционните условия и гаранционната отговорност на Изпълнителя.

**4.7.** **Мястото на доставка на стоките, предмет на договора е ………………..**

**Чл. 5. Условия на доставка**

**5.1. Доставка**

5.1.1. Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя артикулите/стоката, предмет на доставка, отговаряща на техническите и функционални характеристики изисквания и , съпроводена с необходимата документация – ръководства за експлоатация/паспорт/лиценз/техническа спецификация/гаранционна карта, издадена от производителя както и с други документи и аксесоари съгласно Предложението за изпълнение на Изпълнителя (Приложение № 2*) /в зависимост от обособената позиция/.* Артикулите/стоките, предмет на възлагане следва да бъдат доставени в подходяща опаковка, която да ги предпазва от повреди по време на транспортирането, както и да обезпечава безаварийното им натоварване и разтоварване;

5.1.2. Изпълнителят предава артикулите/стоката на упълномощен представител на Възложителя. За съответствието на доставената стока и приемането й по вид, количество, компоненти, окомплектовка се подписва приемо-предавателен протокол от страните или техни упълномощени представители, след проверка за: отсъствие на „**Несъответствия**“ (недостатъци, дефекти, повреди, липси и/или несъответствия на доставените артикули/стока и/или придружаващата я документация, както и с техническите и функционалните характеристики и с изискванията, представени в Предложението за изпълнение на Изпълнителя и Техническата спецификация на Възложителя), наличие на окомплектовка на доставката и представяне на документите, изискващи се съгласно алинея 5.1.1.. В протокола се описва информация за извършената доставка, посочва се наименованието на артикула/стоката, сериен номер, брой, единична стойност, обща стойност.

5.1.3. Изпълнителят уведомява Възложителя писмено в срок от 3 календарни дни предварително за конкретните дати и час, на които ще се извърши доставката. При предаването на артикулите/стоката, Изпълнителят осигурява на Възложителя необходимото според обстоятелствата време да я прегледа за явни Несъответствия, като същото не може да надвишава 3 календарни дни.

5.1.4. При констатиране на явни Несъответствия, Възложителят има право да откаже да подпише приемо-предавателен протокол. В тези случаи, страните **подписват констативен** протокол, в който се описват констатираните Несъответствия и се посочва срокът, в който същите ще бъдат отстранени. След отстраняване на Несъответствията, страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от Възложителя срок, или при забавяне на доставката с повече от 10 календарни дни, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставените гаранции.

5.1.5. Подписването на приемо-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на артикулите/стоката. Приемането на доставката с Приемо-предавателния протокол няма отношение към установените впоследствие в гаранционния срок Несъответствия.

5.1.6. Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 3 календарни дни от узнаването им, но не по-късно от изтичане на гаранционния срок.

5.1.7. При наличие на явни Несъответствия посочени в констативния протокол по алинея 5.1.4. и/или при наличие на скрити Несъответствия, констатирани от Възложителя и съобщения на Изпълнителя по реда на алинея 5.1.6.: Изпълнителят заменя доставената стока или съответния компонент със съответстващи с изискванията на настоящия Договор в срока, посочен съответно в констативния протокол и/или в разумен срок след получаване на уведомлението по алинея 5.1.6., който не може да бъде по-дълъг от 30 календарни дни; или

5.1.8. В случаите на Несъответствия посочени в констативния протокол по алинея 5.1.4., Възложителят не дължи заплащане на цената по алинея 3.2 преди отстраняването им и изпълненията на останалите условия за плащане, предвидени в Договора.

**5.2. Монтаж** (*когато е приложимо*, *в зависимост от обособената позиция)*

5.2.1. Изпълнителят е длъжен да приключи изпълнението на всички дейности свързани с монтажа в срока, посочен в Предложението за изпълнение на поръчката на Изпълнителя (Приложение № 2), неразделна част от Договора.

5.2.2.. Изпълнителят има задължението да сглоби оборудването/обзавеждането и да го монтира на посочени от Възложителя места, осигурявайки за своя сметка необходимите крепежни елементи и материали и извършвайки монтажа до етап на пълна експлоатационна функционалност. Срокът за монтаж/инсталация на доставените артикули/стоки е от датата на доставката, удостоверена с подписването на двустранен приемо-предавателен протокол без забележки. Монтажът/инсталацията следва да бъде извършен на място, посочено от Възложителя във Възлагателното писмо, удостоверен с подписването на двустранен Констативен протокол за извършен монтаж/инсталиране и Протокол за извършено обучение/инструктаж на съответния персонал, посочен от Възложителя за работа с Оборудването (*приложимо за обособена позиция* *2*).

**5.3. Обучение на персонала (***когато е приложимо*, *в зависимост от обособената позиция)*

5.3.1. Изпълнителят е длъжен да монтира/инсталира и проведе обучение/инструктаж на персонала на Възложителя за работа с определени артикули от доставеното Оборудване; /*приложимо за обособена позиция 4/.*в срока по алинея 4.3.

5.3.2. За извършеното обучение Страните, или упълномощени от тях лица подписват двустранен протокол, неразделна част от настоящия Договор.

**Чл. 6. Подизпълнител *( ако е приложимо)***

Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**Чл. 7. Преминаване на собствеността и риска**

Собствеността и рискът от погиването и повреждането на стоката преминават върху Възложителя в момента на подписването на двустранен приемо-предавателен протокол без забележки съгласно алинея 5.1.2. и двустранен Констативен протокол удостоверяващ монтажа/инсталацията на обзавеждането и/или оборудването, съответно 5.1.4. *(когато е приложимо)*.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 8. Права и задължения на Изпълнителя**

**8.1.** Изпълнителят се задължава да достави и монтира/инсталира (*когато е приложимо*) артикулите/стоката, предмет на настоящия Договор, отговаряща на техническите параметри, представени в Предложението за изпълнение на Изпълнителя и на Техническата спецификация на Възложителя, окомплектована съгласно изискванията на алинея 5.1.1. и придружена със съответните документи, както и да прехвърли собствеността върху нея на Възложителя в договорените срокове и съгласно условията на настоящия Договор *(в зависимост от обособената позиция).*

**8.2.** Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

8.3. Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставената стока, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

8.4. Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Възложителя и да изпълнява задълженията си по Договора без да пречи на нормалното протичане на работата на Възложителя.

8.5. При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

8.6. Изпълнителят се задължава да сключи договор/договори за подизпълнение с посочените в офертата му подизпълнители в срок от 5 календарни дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

8.7. Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира стоката */когато е приложимо в зависимост от обособената позиция./*

8.8. Изпълнителят се задължава да извърши обучение на съответния персонал/специалист на Възложителя в сроковете на монтажа и съгласно договорените условия (*приложимо за обособена позиция № 4*).

8.9. Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа/инсталацията на стоките.

**Чл. 9. Права и задължения на Възложителя**

9.1. При добросъвестно и точно изпълнение на Договора, Възложителят се задължава да заплати общата цена по алинея 2.1. от този Договор, съгласно условията и по начина, посочен в него.

9.2. Възложителят се задължава да приеме доставката на стоките, предмет на Договора по реда на алинея 5.1.2. и следващите, ако отговаря на договорените изисквания, както и да осигури достъп до помещенията си и необходимите условия за монтажа ѝ *(когато е приложимо)*.

9.3. Възложителят има право да иска от Изпълнителя да изпълни доставката на артикулите/стоката на посочения в алинея 4.7. от Договора адрес, в срок и без отклонения от договорените изисквания.

9.4. Възложителят се задължава да съдейства при провеждане на обучението на свои специалист, като осигурява присъствието им в договореното време (*за обособена позиция № 4*).

9.5. Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

9.6. Възложителят има право на рекламация по отношение на доставената по Договора стока, както и по отношение на монтажа ѝ при условията посочени в настоящия Договор и съгласно гаранционните условия.

9.7. Възложителят има право да изисква от Изпълнителя замяната на несъответстваща с Техническите спецификации и/или дефектна стока и/или нейни компоненти, както и отстраняване на недостатъците, по реда и в сроковете, определени с настоящия Договор.

9.8. Възложителят има право да откаже приемането на доставката, както и да заплати изцяло или частично цената по Договора, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

9.9. Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

9.10. Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**VI. ГАРАНЦИОННА ОТГОВОРНОСТ**

**Чл.10.** **Гаранционна отговорност**

10.1. Изпълнителят гарантира пълната функционална годност на артикулите/стоката съгласно договореното предназначение, както и съгласно Предложението за изпълнени на Изпълнителя, Техническата спецификация и техническите стандарти за качество и безопасност. Гаранционният срок на доставените артикулите/стоките е .................. (.................................) ……., съгласно Предложението за изпълнение на Изпълнителя (Приложение № 2), неразделна част от Договора. Всички дефекти, възникнали преди края на поетия гаранционнен срок се констатират с протокол, съставен и подписан от представители на двете страни.

10.2. В рамките на гаранционния срок Изпълнителят отстранява със свои сили и средства всички Несъответствия на стоките, предмет на доставката, съответно подменя дефектирали части и/или компоненти с нови, съгласно гаранционните условия и Предложението за изпълнени на Изпълнителя.

10.3. Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати свои квалифицирани представители на място за констатиране и идентифициране на повредата в срок от 3 календарни дни, от получаване на рекламационното съобщение на Възложителя. При визитата на екип на Изпълнителя се съставя констативен протокол за, вида на повредата, работите и срокът необходими за отстраняването ѝ в два еднообразни екземпляра.*(когато е приложимо)*

10.4. Изпълнителят се задължава да отстрани настъпила повреда в срок от 5 работни дни или по-кратък, считано от датата на констатирането на повредата. ( *когато е приложимо за съответната обособена позиция* )

**VII. ГАРАНЦИЯ ЗА ИЗПЪЛНЕНИЕ.**

**Чл.11**. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за изпълнение, възлизаща на 3 (три) на сто от стойността на договора без ДДС в размер на ………… лв. (словом)./*в зависимост от обособената позиция/*

111. Когато ИЗПЪЛНИТЕЛЯТ избере да внесе гаранцията за изпълнение като парична сума, тя се внася по сметка на Възложителя:

Банка: ……………

ВIC код …………..

IBAN СМЕТКА ………………..

11.2. Когато гаранцията за изпълнение е представена под формата на банкова гаранция, тя трябва да е безусловна и неотменима с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката – гарант да извърши безусловно плащане при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора в съответствие с предвиденото в него.

11.3. Когато гаранцията е представена под формата на застрахователен договор, застрахователят следва да поеме определен риск срещу плащане на премия от страна на ИЗПЪЛНИТЕЛЯ и при настъпване на застрахователно събитие – пълно или частично неизпълнение на настоящия договор, да заплати застрахователно обезщетение на ВЪЗЛОЖИТЕЛЯ като трето ползващо се лице или трето увредено лице. Застрахователна сума (лимит на отговорност), съответно посочена в застрахователния договор парична сума, представляваща горна граница на отговорността на застрахователя към третото ползващо се лице или към третото увредено лице следва да е в размер, равен на гаранцията, съгласно чл. 11 от настоящия договор. ИЗПЪЛНИТЕЛЯТ е длъжен да представи на ВЪЗЛОЖИТЕЛЯ застрахователната полица в оригинал. ВЪЗЛОЖИТЕЛЯТ има право по свое усмотрение да отправя писмена застрахователна претенция.

11.4. Ако ВЪЗЛОЖИТЕЛЯТ усвои/задържи част от гаранцията заради некачествено изпълнение на част от работата или заради неизпълнение от страна на ИЗПЪЛНИТЕЛЯ на някое от задълженията му, то ИЗПЪЛНИТЕЛЯТ следва да допълни гаранцията до първоначалния й размер в срок от 10 работни дни от изричното писмено уведомление на ВЪЗЛОЖИТЕЛЯ в този смисъл.

**Чл. 12.** Гаранцията за изпълнение на договора се освобождава в срок до 30 (тридесет) календарни дни след прекратяване на договора поради изпълнение на задълженията по него, по взаимно съгласие, след прекратяване на договора на основание чл. 118 ЗОП или след прекратяване на договора в резултат на форсмажорни обстоятелства или обективна невъзможност за изпълнение, освен ако ВЪЗЛОЖИТЕЛЯТ е усвоил същата преди приключване на договора по причина на неизпълнение от страна на ИЗПЪЛНИТЕЛЯ на някое от задълженията му в съответствие с определеното в него.

**Чл.13.** (1)Срокът на валидност на гаранцията за изпълнение е 30 календарни дни след крайната дата за приключването на настоящия договор. При писмено искане от страна на Възложителят валидността на гаранцията следва задължително да се удължи.

(2) ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение за времето, през което тези суми законно са престояли при него.

(3) Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. Тогава ВЪЗЛОЖИТЕЛЯТ има право да изиска удължаване на срока на представената застраховка, когато гаранцията е под формата на застраховка. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение. ВЪЗЛОЖИТЕЛЯТ може да задържи гаранцията до отстраняване на констатираните недостатъци, или да се удовлетвори от нея до размера на начислените неустойки.

**VIII. НЕУСТОЙКИ**

**Чл. 14.**

14.1. При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0,5% върху стойността на неизпълненото в срок задължение за всеки просрочен ден, но не повече от 10% от общата стойност на неизпълнението.

14.2. При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,5% от дължимата сума за всеки просрочен ден, но не повече от 10% от размера на забавеното плащане.

14.4. При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 10% от общата цена на Договора по алинея 2.1.

14.5. При пълно неизпълнение на задълженията за гаранционно обслужване и/или гаранционни ремонти в срока по гаранцията, Изпълнителят дължи на Възложителя неустойка в размер на 20% от общата цена на Договора по алинея 2.1.

14.6. Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

14.7. Неустойките се заплащат незабавно, при поискване от Възложителя, по посочена от него банкова сметка. В случай, че банковата сметка на Възложителя не е заверена със сумата на неустойката в срок от 5 календарни дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

**IX. ПОДИЗПЪЛНИТЕЛИ**[[1]](#footnote-1)

**Чл. 15. Общи условия приложими към Подизпълнителите**

15.1. За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

15.2. Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

15.3. Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

15.4. Независимо от използването на подизпълнители, отговорността за изпълнение на настоящия Договор и на Изпълнителя.

15.5. Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл. 16. Договори с подизпълнители**

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 17. Разплащане с подизпълнители**

17.1. Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

17.2. Разплащанията по алинея 17.1. се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

17.3. Към искането по алинея 17.2. Изпълнителят предоставя становище, от което да е видно дали оспорва плащанията или част от тях като недължими.

17.4. Възложителят има право да откаже плащане по алинея 17.2., когато искането за плащане е оспорено, до момента на отстраняване на причината за отказа.

**X. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 18.**

18.1. Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. с изпълнение на дейностите по доставка и монтаж на съответните количества и качества на артикулите/стоката, предмет на настоящия договор;
4. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
5. При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 5 календарни дни.

18.2. Възложителят може да прекрати Договора без предизвестие, с уведомление, изпратено до Изпълнителя:

1. При системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или
2. при пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или
3. при забава продължила повече от 10 календарни дни или при пълно неизпълнение на задължението на Изпълнителя за монтаж/инсталиране (въвеждането в експлоатация на оборудването/обзавеждането, и/или за обучение на персонала на Възложителя); или
4. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор.
5. ако ИЗПЪЛНИТЕЛЯТ бъде обявен в несъстоятелност;
6. при прекратяване с ликвидация на юридическото лице-изпълнител;
7. при констатиран конфликт на интереси;
8. при установени от компетентните органи измама или нередности, с които ИЗПЪЛНИТЕЛЯТ е засегнал интересите на Европейските общности и на българската държава, и за които ИЗПЪЛНИТЕЛЯ отговаря по договора.

18.3. ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

18.4. Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

18.5. Възложителят може да развали Договора по реда и при условията предвидени в него или в приложимото законодателство.

**Чл. 19.** Настоящият Договор може да бъде изменян или допълван от Страните при условията на чл. 116 от ЗОП.

**XI. НЕПРЕОДОЛИМА СИЛА**

20.1. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

20.2. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

20.3. Докато трае непреодолимата сила, изпълнението на задължението се спира.

20.4. Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**XII. КОНФИДЕНЦИАЛНОСТ**

**Чл. 21.** Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

**XIII. ДОПЪЛНИТЕЛНИ РАЗПОРЕДБИ**

**Чл. 22.** За всички неуредени в настоящия Договор въпроси се прилага действащото българско законодателство.

**Чл. 23**.

23.1. Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

……………………

Телефон: ………………….

Email: ……………………

**ЗА ИЗПЪЛНИТЕЛЯ:**

……………………….

Телефон: ……………………..

Email: …………………..

23.2. Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

23.3. Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

23.4. Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 23 се считат за валидно изпратени и получени от другата Страна.

23.5. Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 24**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 25**.

25.1. Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

25.2. В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 26**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Предложение за изпълнение на Изпълнителя;
3. *Приложение № 3 –* Ценово предложение на Изпълнителя

Настоящият Договор се подписа в два еднообразни екземпляра – един за Възложителя и един за Изпълнителя.

**ВЪЗЛОЖИТЕЛ: ЗА ИЗПЪЛНИТЕЛЯ:**

**………………………….. ………………**

**ГЛ. СЧЕТОВОДИТЕЛ:**

**……………………………**

1. Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители [↑](#footnote-ref-1)